ยืนยันการประชุมร่วมกันของรัฐสภาในวันที่ 17 มีนาคมนี้ ยังพิจารณาร่างรัฐธรรมนูญแห่งราชอาณาจักรไทย แก้ไขเพิ่มเติม เพื่อลงมติในวาระที่ 3
นายชวน หลีกภัย ประธานรัฐสภา ยืนยันว่า ยังไม่มีการปรับเปลี่ยนระเบียบวาระการประชุมร่วมกันของรัฐสภา ในวันที่ 17 มีนาคมนี้ โดยยังเป็นการพิจารณาร่างรัฐธรรมนูญแห่งราชอาณาจักรไทย แก้ไขเพิ่มเติม เพื่อลงมติในวาระที่ 3 ส่วนที่มีความเห็นว่าในที่ประชุมรัฐสภาจะมีการเสนอขอเลื่อนวาระการลงมติออกไปหรือไม่นั้น ประธานรัฐสภา ระบุว่ายังไม่ทราบเรื่องนี้